স্টাফ রিপোর্টার ॥ বাহুবল উপজেলার মীরপুর-শ্রীমঙ্গল রোড এর পূর্ব জয়পুর শাকিল ব্রীক্স এর নিকঠ থেকে ১২ কেজি গাজা, একটি প্রাইভেটকারসহ দুই মাদক ব্যবসায়ীকে আটক করেছে হবিগঞ্জ গোয়েন্দা পুলিশ (ডিবি)। গতকাল সোমবার সকাল ৬টায় তাদের আটক করা হয়। ডিবি পুলিশ সূত্রে জানা যায়, হবিগঞ্জ গোয়েন্দা পুলিশের এস আই সুদ্বীপ রায়ের নেতৃত্বে গোপন সংবাদের ভিত্তিতে এক দল ডিবি পুলিশ ওই এলাকায় অভিযান চালায়। এ সময় মীরপুর-শ্রীমঙ্গল সড়কে প্রাইভেটকারে করে মাদক পাচারকালে পুলিশের সন্দেহ হয়। এ সময় পুলিশ প্রাইভেটকারটি আটক করে তল্লাশী চালায়। পুলিশ তল্লাশী করে প্রাইভেটকারে থাকা দু-জনসহ ১২ কেজি গাজা উদ্ধার করে। আটককৃতরা হলো, নবীগঞ্জ উপজেলার বিঘর ব্রাক্ষণ (ঢালেরপাড়) গ্রামের দরছ মিয়া পুত্র মাদক বিক্রেতা মিজানুর রহমান (২৭), চুনারুঘাট উপজেলার নরপতি গ্রামের ...